Document ID: 32005D0942

32005D0942
L 342/92
JURNALUL OFÍCIAL AL UNIUNII EUROPENE
DECIZIA COMISIEI
din 21 decembrie 2005
de autorizare a statelor membre, în temeiul Directivei 1999/105/CE a Consiliului, pentru a lua decizii privind garanțiile oferite de materialul forestier de reproducere produs în țările terțe
[notificată cu numărul C(2005) 5485]
(2005/942/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 1999/105/CE a Consiliului din 22 decembrie 1999 privind comercializarea materialului forestier de reproducere (1), în special articolul 19 alineatul (3),
întrucât:
(1)
În conformitate cu articolul 19 alineatul (1) din Directiva 1999/105/CE, la propunerea Comisiei, Consiliul stabilește dacă materialul forestier de reproducere produs într-o țară terță oferă, în ceea ce privește autorizarea materialului de bază și măsurile luate pentru a asigura producția acestuia în scopul comercializării, aceleași garanții ca și materialul forestier de reproducere produs în Comunitate și care îndeplinește cerințele acestei directive.
(2)
Cu toate acestea, informațiile disponibile în prezent privind condițiile aplicabile în țările terțe nu sunt deocamdată suficiente pentru a permite Comunității să adopte o asemenea decizie cu privire la o țară terță.
(3)
Pentru a evita perturbarea fluxului comercial, este necesar ca statele membre să fie autorizate să ia astfel de decizii privind materialul specific importat din anumite țări. Analiza Comisiei arată că acest material oferă garanții echivalente cu cele ale materialului forestier de reproducere produs în cadrul Comunității în conformitate cu Directiva 1999/105/CE.
(4)
Măsurile prevăzute de prezenta decizie sunt conforme cu avizul Comitetului permanent pentru semințe și material de înmulțire agricol, horticol și forestier,
ADOPTĂ PREZENTA DECIZIE:
Articolul 1
Statele membre sunt autorizate să decidă dacă materialul forestier de reproducere produs în țările terțe enumerate în anexă pentru esențele, categoriile și tipurile de material de bază specificate oferă, în ceea ce privește autorizarea materialului de bază și măsurile luate pentru a asigura producția acestuia în scopul comercializării, aceleași garanții ca și materialul forestier de reproducere produs în Comunitate și care îndeplinește cerințele Directivei 1999/105/CE.
Materialul forestier de reproducere importat din aceste țări terțe este însoțit de un certificat principal sau de un certificat oficial eliberat de țara de origine, precum și de un borderou care cuprinde detaliile tuturor transporturilor exportate, întocmit de furnizorul din țara terță.
Articolul 2
Statele membre notifică de îndată Comisia și celelalte state membre cu privire la deciziile luate în conformitate cu prezenta decizie, precum și cu privire la orice retragere a acestor decizii.
Articolul 3
Autorizația prevăzută la articolul 1 se aplică de la 1 ianuarie 2006 și expiră la 31 decembrie 2008.
Articolul 4
Prezenta decizie se adresează statelor membre.
Adoptată la Bruxelles, 21 decembrie 2005.

Labels: 3
15
6